Zápisnica

z 30. zasadania Obecného zastupiteľstva v Ľubietovej

 **konaného 18.augusta 2014 o 1900 hod. v zasadačke Obecného úradu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov:**

Podľa prezenčnej listiny bolo prítomných 5 poslancov a hlavný kontrolór obce.

Zasadanie otvoril a viedol starosta obce Ing. Pavel Zajac

**Starosta obce predložil na schválenie nasledovný program:**

1. Otvorenie - schválenie programu rokovania
2. Voľba návrhovej komisie
3. Určenie overovateľa a zapisovateľa zápisnice
4. Kontrola plnenia uznesení
5. Komunálne voľby 2014
6. Majetok obce
7. Rôzne
8. Diskusia
9. Záver

1. Otvorenie

Rokovanie obecného zastupiteľstva otvorila viedol starosta obce Ing. Pavel Zajac, pripomienky k programu neboli podané a rokovanie zastupiteľstva sa riadilo schváleným programom.

Starosta obce určuje za zapisovateľa zápisnice Ing. Moniku Fischerovú a overovateľov zápisnice  Ivana Kováča a Bc. Majerovú Janu.

UZNESENIE č.OcZ 30-1/2014

Obecné zastupiteľstvo v Ľubietovej

**s ch v a ľ u j e**

program zasadnutia obecného zastupiteľstva v Ľubietovej

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Starosta obce určuje za zapisovateľa zápisnice Ing. Moniku Fischerovú a overovateľov zápisnice  Ivana Kováča a Bc. Majerovú Janu.

2. Voľba návrhovej komisie

 UZNESENIE č.OcZ 30 - 2/2014

Obecné zastupiteľstvo v Ľubietovej

**v o l í**

návrhovú komisiu v zložení: Bc. Jana Majerová predseda

 Ivan Kováč člen

 Ing. Pavol Potančok člen

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Uznesenie týkajúce sa spoločností , ktoré nebolo podpísané – čítal Ing. Kútny

Ing. Zajac – požiadal som okresnú prokuratúru o stanovisko k zásadám hospodárenia s majetkom obce, ktoré boli schválené

Taktiež NKÚ mal mi to p. Lehocký do utorka pripraviť, ale ozval sa, že ma bude kontaktovať hovorkyňa NKÚ

Kováč – takže si to nepodpísal z dôvodu protizákonnosti? Takže aj správa NKU je nezákonná

Ing. Zajac – v podstate áno, ako sa môžu vyjadrovať k zásadám ak sú nezákonné

Opätovné hlasovanie o tomto

 UZNESENIE č. OcZ 30 – 3/2014

 Na základestanoviska Najvyššieho kontrolného úradu Slovenskej republiky **k spôsobu vedenia obecných spoločností** so 100 % majetkovým vkladom obce. / Zo dňa 16.01.2014 /, ku ktorému **došlo v súvislosti s nedodržaním postupu starostu pri vykonávaní pôsobnosti valného zhromaždenia v spoločnosti.**

a) Obecné lesy - odvolanie členov dozornej rady valným zhromaždením na zasadnutí konanom 22.11.2012 bez súhlasu obecného zastupiteľstva, čo nebolo v súlade s § 11 ods. 4

písm. l zákona č. 369/1990 Zb. o obecnom zriadení v znení neskorších predpisov, **podľa ktorého je obecnému zastupiteľstvu vyhradené, okrem iného, aj zakladať a zrušovať obchodné spoločnosti a iné právnické osoby a schvaľovať zástupcov** **obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe.**

b) Obecné lesy -valné zhromaždenie schválilo na zasadnutí 08.11.2013 zmenu zakladateľskej listiny o doplnenie nového predmetu činnosti spoločnosti **bez súhlasu OcZ.**

c) Obecná píla /OP / - valné zhromaždenie 22.11.2012 odvoláva dozornú radu píly bez

súhlasu OcZ a uznesením č. 8 schvaľuje jednorazovú odmenu konateľovi za rok 2012 **vo výške jedného funkčného platu. Bez súhlasu OcZ.**

c) Obecná píla / OP / - valné zhromaždenie na svojom zasadnutí konanom 23.05.2013

schválilo uznesením č. 7 zmenu spoločenskej zmluvy, **a to vypustenie dozornej rady ako orgánu spoločnosti a upravilo rozhodovanie o forme spoločnosti a pristúpení inej osoby do spoločnosti bez súhlasu OcZ.**

d) Obecné lesy /OL / aj Obecná píla / OP / - **valné zhromaždenie** na svojom zasadnutí

23.05.2013 / obidve zasadnutia v jeden deň /, **schválilo zvýšenie základného platu**

**riaditeľa** - OL - zvýšenie o pohyblivú zložku vo výške 0,5 % z dosiahnutých

mesačných tržieb od 01.05.2013

- OP – zvýšenie základného platu riaditeľa vo výške 0,5 % z dosiahnutých

mesačných tržieb za predaj dreva. Bez súhlasu OcZ

**Obec ako zakladateľ a jediný spoločník** má upravené spôsoby výkonu

práv vyplývajúcich z vlastníctva majetkových podielov na právnických osobách

založených obcou. **Predmetné zásady schválilo obecné zastupiteľstvo uznesením**

**č. OcZ 19 – 4/2012 zo 14.12.2012.**

**Podľa bodu 3 písm. c) článku 10 zásad hospodárenia s majetkom obce**

**bol starosta pri vykonávaní pôsobnosti valného zhromaždenia v i a z a n ý**

**rozhodnutím obecného zastupiteľstva v otázkach týkajúcich sa rozhodovania**

**o zmene zakladateľskej listiny / OL / a spoločenskej zmluvy / OP / .**

Obecné zastupiteľstvo v Ľubietovej

**poveruje**

starostu obce Ing. Pavla Zajaca aby do 2. týždňov zariadil /zvolal/ VZ obecných spoločností,

na ktorých zruší protiprávne rozhodnutia uvedených VZ a zaviaže riaditeľa obecných

spoločností k ich zápisu na Obchodnom súde v Banskej Bystrici

Za : Čief Martin, Ing. Potančok Pavol, Kenický Daniel, Kováč Ivan, Kútny Ján

Proti : -

Zdržal sa : Bc. Jana Majerová

Nehlasoval : -

Uznesenie bolo prijaté

Uznesenie č. OcZ 29-6/2014 o zrušení uznesenia č. 27 -14/2014 zo dňa 21.3.2014

Ing. Zajac – môj dôvod na odkúpenie, je aby sa nestalo, že to potom p. Kotrba predá a nasťahujú sa sem cigáni a potom sem budú chodiť občania nadávať

Kútny – ak sa to aj kúpi, tak nech sa to potom zrúti

Sedláček – toto je trebárs 5000 € dom a bude obec potom vykupovať všetky domy, ktoré predajú občania, tomu aby sa sem nasťahovali cigáni tomu nezabránime, lebo ak hociktorá súkromná osoba bude chcieť predať svoj dom, je to jeho vec komu ho predá a môže sa potom stať že to kúpia cigáni, tomu nezabránime. Ja by som navrhol že obec to kúpi za predpokladu toho a toho....

Kenický – dať 5000 € teraz, keď sme včera na finančnej komisii hovorili o finančnej situácii aj 5000 eur je dosť.

Tak my ideme Kotrbovi dať 5000, keď ta chatrč sa ide každú chvíľu zrútiť , veď nech sa z nás rehoce .

Ing. Potančok – čo budeme s tými bezdomovcami robiť ak sa chatrč zrúti?

Kútny – už minule sa hovorilo o tom, že by sa dali na Váhu? Oproti píle

Kováč – máme to z čoho zaplatiť?

Ing. Zajac – zaplatíme

Bc. Majerová – je pravda, že sme sa vtedy o tom málo rozprávali, lebo už zopár krát sa rozprávalo o tom, že poslanci nechcú ľudom pomôcť, toto rozhodnutie bolo narýchlo, mali sme sa o tom viac rozprávať, stretávam sa s ľuďmi a niektorí hovoria prečo sme to schválili

Ing. Zajac – musíte rozhodnúť, či rozhodnete tak alebo tak ja sa podľa toho zariadim

Bc. Majerová – ak tam budú bývať, potom sa obec bude musieť o tú chatrč starať, lebo budú hovoriť, že keď tam bývajú tak obec je povinná sa starať

Ing. Zajac – oni sú bezdomovci

Bc. Majerová – je obec povinná sa až takto postarať o týchto ľudí

Ing. Zajac – nie

Krásny príklad je Ťažký, čo urobil keď prvýkrát dostal peniaze ,ožral sa a ja som mu zavolal sanitku, toto sú takí ľudia , oni sa o seba postarať nevedia.

Chládek – ja som bol na zastupiteľstve, keď pani Kenická darovala dom v Hute a povedalo sa, že tam by išli bývať

Ing. Zajac – darovacia zmluva ešte nie je podpísaná, pod domom je pozemok, ktorý patrí štátnym lesom, a občania Huty boli proti nasťahovaniu bezdomovcov do toho domu

Chládek – s tým sa občania musia uspokojiť, raz tak obec rozhodla

Ing. Zajac – volal som s Majerčákom , kúpi to za 5000 €, tak hlasujte

4. Majetok obce

 UZNESENIE č. OcZ 30 – 4/2014

Obecné zastupiteľstvo v Ľubietovej

**opätovne potvrdzuje**

prijaté uznesenie č. OcZ 29 – 6 /2014 zo dňa 27.6.2014

Za : Čief Martin, Potančok Pavol, Ing, Kenický Daniel, Kováč Ivan, Bc. Majerová Jana,

Kútny Ján

Proti :

Zdržal sa :

Nehlasoval : -

Uznesenie bolo jednomyseľne prijaté

5. Kontrola plnenia uznesení

 UZNESENIE č.: OcZ 30 –5/2014

Obecné zastupiteľstvo v Ľubietovej

**berie na vedomie**

správu o plnení uznesení z predchádzajúceho zastupiteľstva prednesenú hlavným

kontrolórom obce

Za : Čief Martin, Potančok Pavol, Ing, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Komunálne voľby:

Ing. Zajac – otváram diskusiu o tom, či 7 alebo 9 poslancov

Kenický – zažil som zastupiteľstvo aj so 7 aj s 9 , ja by som bol za 9

Okrem Kenického všetci navrhovali 7 poslancov

Ing. Zajac – kandidátky by sa mali predkladať do 21. Septembra 2014

6. Komunálne voľby 2014

 UZNESENIE č.: OcZ 30 – 6/2014

Obecné zastupiteľstvo v Ľubietovej

**Určuje**

1. v zmysle § 11 ods. 3 písm. d, zákona 369/1990 Zb. o obecnom zriadení v znení

neskorších predpisov 7 poslancov obecného zastupiteľstva obce Ľubietová na celé

volebné obdobie 2014 – 2018

1. v zmysle § 11 ods. 3 písm. d, zákona 369/1990 Zb. o obecnom zriadení v znení

neskorších predpisov a z dôvodu plnenia povinností, vyplývajúcich z verejnej funkcie

starostu obce, starostovi obce Ľubietová na celé funkčné obdobie 2014 – 2018 rozsah

výkonu funkcie starostu na plný úväzok

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

UZNESENIE č. OcZ 30 – 7/2014

Obecné zastupiteľstvo v Ľubietovej

1. ***určuje***

v zmysle § - ods. 3 zákona č. 346/1990 Zb. o voľbách do orgánov samosprávy obcí

v znení neskorších predpisov **jeden viacmandátový volebný obvod,** v ktorom sa dňa

15.11.2014 budú voliť poslanci obecného zastupiteľstva. Viacmandátový obvod sa zhoduje

s územím obce

1. ***tvorí***

v zmysle § - ods. 3 zákona č. 346/1990 Zb. o voľbách do orgánov samosprávy obcí

v znení neskorších predpisov **jeden viacmandátový volebný obvod** pre voľby starostu,

ktoré sa budú konať 15.11.2014

***III.žiada***

Starostu obce zverejniť v zmysle § 9 ods. 3 zákona č. 346/1990 Zb. o voľbách do orgánov

samosprávy obcí v znení neskorších predpisov určenie volebného obvodu a určenie počtu

poslancov, ktorí sa majú voliť vo volebnom obvode dňa 15.11.2014

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

7. Majetok obce

 UZNESENIE č. OcZ 30 –8/2014

Obecné zastupiteľstvo v Ľubietovej

**schvaľuje**

odpredaj parcely KN C 1372/14 pre Vlastimila Holíka s manželkou Editou, bytom Internátna

23, Banská Bystrica za cenu určenú znaleckým posudkom - 2580 ,- €.

Kupujúci zaplatí za vyhotovenie znaleckého posudku 100 € a 66 € návrh na vklad

Obec Ľubietová predáva pozemok priamym predajom z dôvodu, že parcela je v susedstve

parciel kupujúceho a bude použitá na rozšírenie pozemku okolo rekreačnej chaty

Za : Čief Martin, Potančok Pavol, Ing, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Peter Holík

Ing. Zajac – spravil sa geometrický plán ohľadom cesty je to 400m2 , ktoré sú vo vlastníctve Petra Holíka, ja preto navrhuje dať zo Starého Majera 800m2 je to zhruba tam, kde má Hruška včely.

Je to návrh aby sa vyriešila problematika prístupovej cesty na Podlipu

Bc. Majerová – ja nemám proti tejto alternatíve nič, potrebujete cestu na Podlipu

Kútny – treba presne povedať , kde to je

Ing. Zajac – pôjdeme k mape a ja ti presne poviem, kde to je. Je to jedno riešenie ako sa pohnúť ďalej

Kútny - najväčší problém je v tom, že ľudia sa nevenujú poľnohospodárstvu nekosí sa, rigole sa nečistia a potom to nemá kade tiecť .

Všetok štrk , ktorý bol pred Helexov je dole pri kolkárni. Už dávno sa tam hore mala urobiť cesta.

Ing. Zajac - Po tom prívalovom daždi sme opätovne prekopali odrážky

Zajacová – ja som sa nedávno rozprávala s tými ľuďmi, ktorí tam bývajú a sú radi že majú aspoň štrkovú cestu

Kútny – už dávno tam mali mať asfaltovú

Ing. Zajac – je to veľa peňazí

UZNESENIE č. OcZ 30 - 9/2014

Obecné zastupiteľstvo v Ľubietovej

**predbežne schvaľuje**

výmenu parciel pod miestnou komunikáciou na Podlipe vo vlastníctve Petra Holíka, za

dvojnásobnú výmeru z parcely KN E 3007 vo vlastníctve obce Ľubietová na Starom majeri.

OZ poveruje starostu obce vypracovaním geometrického plánu a prípravou zámennej

zmluvy

Za : Čief Martin, Potančok Pavol, Ing, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Černáková – nájomná zmluva

Ing. Zajac - Ročný nájom 958 € plus vyčíslili financie, ktoré budú musieť do toho investovať 3300 €

3,5 roka by mali nájom odpustený, vodu a EE si budú platiť sami

 UZNESENIE č. OcZ 30 – 10/2014

Obecné zastupiteľstvo v Ľubietovej

**schvaľuje**

nájomnú zmluvu na prenájom priestorov súpisné číslo 5, pre Michaelu Černákovú, Močilie

597/5

Za : Čief Martin, Potančok Pavol, Ing, Kenický Daniel, Kováč Ivan, Bc. Majerová Jana,

Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Odpredaj parcely Gerhard

Kenický – ako poznám Ruda nekupuje ho na to, aby sa naň len díval

Ja by som mu to nechal ešte v prenájme a budúce zastupiteľstvo nech to predá

Ing. Zajac – vy to nepredávate len predbežne schvaľujete

Ing. Potančok – stavebná komisia podporila predaj

11. Majetok obce

UZNESENIE č. OcZ 30 –11/2014

Obecné zastupiteľstvo v Ľubietovej

**predbežne schvaľuje**

odpredaj parcely KN C 1186/16 pre Rudolfa Gerharda s manželkou, bytom Ľubietová 635

OZ poveruje starostu obce vypracovaním znaleckého posudku a prípravou kúpnej zmluvy

Za : Čief Martin, Ing. Potančok Pavol, Kováč Ivan, Bc. Majerová Jana,

Kútny Ján

Proti : Daniel Kenický

Zdržal sa : -

Nehlasoval : -

Uznesenie bolo prijaté

Bod – rôzne

Ing. Potančok – odišiel

Predĺženie prekleňovacieho úveru

Kenický – sedeli sme tu včera na finančnej komisii, máme jedinú možnosť zobrať preklenovací úver , riešime vec , ktorú sme mali riešiť v októbri 2012 stále hovoríme o úvere ale nehovoríme o úrokoch a poplatkoch. Finančná komisia doporučuje predĺžiť úver.

Ing. Zajac – keby nebolo iniciatívnych ľudí , ktorí podávali udania, už to mohlo dávno byť hotové. Bohužiaľ úradníci pracujú ako pracujú.

Kenický – počúvate , že v Bruseli pozastavili EU fondy pre celé Slovensko.

Kováč – keď peniaze prídu, už bude pokojná situácia v obci?

 UZNESENIE č. OcZ 30 – 12/2014

Obecné zastupiteľstvo v Ľubietovej

**schvaľuje**

predĺženie prekleňovacieho úveru s fondmi EÚ vo výške 260.000.- € od VÚB banky a.s.

na úhradu faktúr v rámci projektu „Rekonštrukcia námestia obce Ľubietová“ do 31.12.2014

do doby refundácie finančných prostriedkov z NFP.

Za : Čief Martin, Kenický Daniel, Kováč Ivan, Bc. Majerová Jana, Kútny Ján

Proti : -

Zdržal sa :-

Nehlasoval : -

Uznesenie bolo jednomyseľne prijaté

Odpísanie daňových nedoplatkov – tí čo zomreli

Kenický – včera sme tu sedeli na tým na finančnej komisii, keby sa veci naháňali vtedy keď tí ľudia žili, nemuselo sa to teraz riešiť, neviem ako prídete k tomu teraz vy, čo si platíte dane

Máme tu ďalší kopec peňazí, ktoré je možné vymáhať, a treba to posúriť, keď zoberieme tieto nedoplatky a bowling robí to cca 30 000 €

Ing. Zajac – čo si myslíte ako by zareagovali ľudia, keby sme zverejnili zoznam neplatičov? Je to dosť elegantný spôsob

Kováč – je to dosť obľúbený spôsob v niektorých mestách

Kenický – ja som len za

Kútny – čo s podlžnosťami živých, prečo sa k tomu nevyjadrí JUDr. Hlinka?

Ing. Zajac – ja si myslím, že sa urobilo kopec práce, to zverejnenie si myslím že je dobre

Bude problém aj s kanalizáciou, tam sme urobili chybu išli sme cez výmery malo sa ísť cez faktúry, ale slušní ľudia to zaplatili, my sme prešli prácne staré roky, doklad po doklade. Bude s tým kopa problémov, nakoľko k nám chodia ľudia, že zaplatili ale doklad už zahodili, no my ho tu nemáme. Musíme sa s tým vysporiadať.

Kenický – pre mňa jedna vec nepochopiteľná ako je možné, že obecný úrad nemá doklady

Kútny – je to také smutné, sú ľudia ktorí sú na tom horšie a platia , a sú takí čo všetko prepijú

Ing. Zajac – možno že ozaj pristúpime k tomu, že vyberieme niekoho na exekúciu

Kútny – nech si to odpracujú, je tu kopec roboty

Chládek –dlžoba bowlingu – ako sa to ide riešiť

Ing. Zajac – tam je to v rukách právnika

6. Rôzne

 UZNESENIE č. OcZ 30 – 13/2014

Obecné zastupiteľstvo v Ľubietovej

**schvaľuje**

odpísanie daňových nedoplatkov, nedoplatkov za stočné a komunálny odpad pre platiteľov,

ktorí zomreli

Za : Čief Martin, Kenický Daniel, Kováč Ivan, Bc. Majerová Jana, Kútny Ján

Proti : -

Zdržal sa : -

Nehlasoval : -

Uznesenie jednomyseľne bolo prijaté

Chládek – chcem sa spýtať na toho p. Resutíka, či sa s ním dá doriešiť predvolať ho, aby neodbiehal do súkromného a neťažil na súkromnom drevo, nezarábal tam kde nemá, keď predáva pre cirkev. Treba pristúpiť aj k tomu, aby sa tu nekradlo.

Ing. Zajac – ja som s pánom Resutíkom sedel, vytlačil som mu ortofotomapu boli sme tam, ukázal som mu odkiaľ pokiaľ asi je cirkevné, každý by mal vedieť, čo vlastní

Chládek - Dal som podnet, treba to riešiť

Ing. Zajac - Niekto musí preukázať že je vlastník toho pozemku

Chládek - Má to riešiť cez políciu, obec mu dala mapu tak by to mala riešiť

Čief – sťažoval sa niekto, že mu chýba drevo

Chládek – ja som sa sťažoval

Čief – takže vám vyrúbal drevo, tak to dajte na políciu

Chládek – ja sa obraciam na obec aby sa tým zaoberala

Ing. Zajac – ja vás poprosím aspoň o čísla parciel, kde bolo vyrúbané

Neviem

Dušan Kordík? – dávam do pozornosti knihu , ktorú chcem vydať v spolupráci s Libethou má názov Ľubietová časy minulých rokov, ktorá ma prezentovať Ľubietovú, nechcem za to nič, nebojte sa

Ing. Zajac - chcem sa Vám len poďakovať

Kordík – treba aj upozorniť občanov, na využívanie verejného priestranstva na drevo, mnohí majú veľké dvory, ale budú to radšej mať pred domom

Chládek – ja sa pripojím k p. Kordíkovi nie len drevo, ale aj traktory a vlečky

Kenický – pokiaľ majú niečo ľudia na obecnom tak to považujú ako svoje... no keď sa majú o to postarať, už je to obecné

Kováč – v utorok sme preberali dosť vážne veci ohľadom konateľa spoločností, a znova neprišiel, chcem sa len spýtať ako sa mieniš k tomu postaviť

Ing. Zajac – ja som bol dnes s konateľom, cez víkend má vypracovať vyjadrenie a v pondelok mi ho má dať písomne. dal som mu všetky prílohy, ktoré mi dal kontrolór . Túto reakciu Vám poskytnem.

Ing. Kútny – ja som tu bol v piatok, dohadovali sme sa na pondelok povedal nie, dohodli sme sa na utorok, ako je možné že sme sa dohodli ja som tu bol a on išiel riešiť niečo do Rakúska, čo tam riešil keď tam nie sú lesy, zisťoval som si to

Ing. Zajac – konateľ mi Rakúsko vysvetlí

Ing. Kútny – bavíme sa o valnej hromade, dozornej rade, odpinkoval si to na to, že sa vybaví dozorná rada, čo máš proti konkurencii záujmov, ďalej navyšovanie platu, čítal som to, prišla nová valná hromada a ďalej sa mu navyšuje aj na lesoch aj na píle, popri tom tam bol veľký úraz. Vieš v akej hodnote sa predáva rezivo z píly

Ing. Zajac – dostal som správu, dôkladne som si ju preštudoval,

Máme podpísanú z obecnými lesmi nájomnú zmluvu na 35 000 € ešte za .........

Od kedy som ja valné zhromaždenie, koľko sme vybrali na nájme.

 Ja vyberám od lesov trojnásobok.

Kútny - boli sme dohodnutý na 8 € za m3

Ing. Zajac - Otázka vybrali sme ich?

Kútny - Tu bola položená otázka na základe čoho mu bol navýšený plat

Ing. Zajac - Minulý rok zaplatili obecné lesy 137 tis € do našej obce

Kútny – ty si videl platy, za ktoré tam ľudia robia

Ing. Zajac – ja to teraz riešim

Kútny – na základe čoho sa mu zvýšil plat?

Ing – Zajac – na základe výsledkov

Ing. Kútny – ja som ti v správe vyčíslil, že obecné lesy stratili 100 tis, a ty mi rozprávaš o výsledkoch

Ing. Zajac – ja ako starosta obce som zodpovedný za hospodárenie s majetkom obce, bola tu najvyššia kontrola a čo konštatovala, že mi odrbávame štát a dávame to do obce

 Vy tvrdíte, že to čo vyberiem zo spoločností je málo a mám vybrať o 100 tis viac.

Ing. Kútny – dal som ti návod ako máš stanoviť výšku nájmu

Ing. Zajac -Je úprava nájmu protizákonná vec?

Kútny – dohodli sme sa na nájme, prečo sa to tak nemohlo stanoviť

Ing. Kútny – bavili sme sa konkurencia záujmov, ceny štiepky, navýšenie platu, podhodnotenie, používanie Subaru , ako je možné, že sa používa bez vedenia knihy jázd, ako ty ako valný hromadér vieš rozlíšiť koľko najazdí km, ako skontroluješ 3000 km mesačne, že ich najazdí pre firemné účely

Za mňa keď som používal Favorit, mne Dana sťahovala 1200 Sk za použitie na súkromné účely

Prečo sa to nerobí teraz?

Ing. Zajac – ja súhlasím tieto problémy tam sú a budú sa riešiť, ja som mal vybrať 35 tis a vybral som 84 tis.

Ing. Kútny – toto boli lesy, vrátim sa k píle technické veci – bola stanovená inventúra, v nej bolo zistené 157 m3 guľatiny naviac, tiež reziny, potom mi to bolo dokladované. Doklad Hold Trans – vydávalo sa skôr ako sa prepravovalo, nie je to podpísané 37 m3 nebolo zdokladovaných

Vydáva drevo Ing. Krč cez svoju pečiatku

Kováč – takto ďalej to nemá význam, kedy na to bude reagovať p. Krč. Bude proces predávania cez Promotion kde sme stratoví pokračovať? Lebo tu každý deň prichádzame o peniaze

Ing. Zajac - My sa máme v pondelok stretnúť a má mi dať správu k tomu

Ing. Kútny – mal tu byť v utorok

Kútny – bude to zase taká správa, ako ste nám dali správu prečo ste odvolali dozornú radu

Ako sa ten konateľ môže takto stavať k obci, že nevie ani prísť sem. Ja mám taký dojem, že ty ako predseda si plne zodpovedný za to všetko.

Chládek – ja by som mal taký návrh, p. konateľ má v správe obecný majetok, aby bol na každé zastupiteľstvo prizvaný a chodieval sem, aby sa ho aj občania mohli kadečo pýtať

Zajacová – ešte sme v bode rôzne ? mala by som 3 body

Minulé zasadnutie som požiadala finančnú komisiu o vypracovanie nájomnej zmluvy pre Libethu som zvedavá, včera ste mali zasadnutie pripravili ste to?

Kenický – nájomnú zmluvu má pripraviť ....

Zajacová – žiadali sme v marci vyjadriť sa ku krúžkovej činnosti, chcem vedieť ako sme na tom, či dostaneme a či nie?

Kenický – pamätám si na to, marcové sedenie tu bola oficiálna žiadosť, pán starosta ju ani nepredložil,

Zajacová – tak vás poprosím teraz či áno alebo nie

Kenický – videli ste niekto ten materiál

Bc. Majerová – ja áno

Zajacová – tretia vec Občianske združenie ,by potrebovalo finančnú pomoc prvýkrát chceme pripraviť 24 tabúľ na výstavu , bude nás to stáť 1500 € potom bude výstava nasledovať do Nemecka , preto by som vás chcela požiadať o finančnú spoluprácu. Potrebujem to riešiť do októbra. Predložím to aj písomne.

Čo teda tá krúžková činnosť

Bc. Majerová – my sme sa tým zaoberali, v júni som nebola prítomná a myslela som , že sa s tým už zaoberalo obecné zastupiteľstvo.

Ing. Zajac – treba uznesenie že OcZ schvaľuje medzi Obcou a Libethou mandátnu zmluvu.

Kenický – mňa raz chytil jeden chlap volal sa Naňo a dostal som od neho pekne vyčistený žalúdok, jeho dcéra tancuje, keďže my sme dali všetko pre Libethu, jeho dcéra nedostala príspevok na ten krúžok do BB, a preto by jej ten krúžok musel financovať sám.

Bc. Majerová – mohol tiež požiadať o príspevok

Kenický – Libetha robí pálenie dreveného uhlia, vysoko to hodnotí veľa ľudí, je to pekná vec, v Ľubietovej sa to dakedy robilo, teraz zas ide tam určitá skupina ľudí, týždeň sa to pripravuje, ešte aj nákladné auto chodí hore – dole, sú to nákladové položky, neviem na ktorom aute ale ten pán z Brna bol odvezený tiež, sú to tiež položky. Ja si myslím, že je Libetha dostatočne financovaná obcou.

Zajacová – vyčíslite mi to finančne.

Kenický – my máme prijatú takú smernicu, že každá organizácia, si má podať písomnú žiadosť na finančnú komisiu, mal si nejakú a predložil si ju

Ing. Zajac – dal som to patričnej komisii, to robíme pre viaceré organizácie, či pre volejbalový turnaj, ZPB,...

Zajacová – všetko účtovníctvo je na valnom zhromaždení Libethy

Kenický – a nemali by sme sa opýtať ešte iných rodičov? Kde majú deti v akých krúžkoch

Ing. Zajac – MŠ SR dalo na CVC do podielových daní obciam finančné prostriedky, keďže sú to podielové dane môže požadovať ministerstvo zúčtovanie použitia finančných prostriedkov

 Je dohoda medzi starostami , že každá obec si nechá financie, ktoré prídu na obec

UZNESENIE č. OcZ 30 – 14/2014

Obecné zastupiteľstvo v Ľubietovej

**schvaľuje**

mandátnu zmluvu OZ LIBETHA na krúžkovú činnosť CVČ na rok 2014 v pomere

70% OZ LIBETHA a 30% obec Ľubietová na prevádzkové náklady

Za : Čief Martin, Kenický Daniel, Kováč Ivan, Bc. Majerová Jana, Kútny Ján

Proti : -

Zdržal sa :

Nehlasoval : -

Uznesenie jednomyseľne bolo prijaté

Chládek – mali sme tu stretnutie (ja s mojou sestrou, vy , hlavný kontrolór, p. Kenický) a dohodli sme sa že na parcelu 1400 bude vyhodnotený znalecky posudok na náklady obce. Poprosím o informovaní poslancov, že je to na náklady obce.

Vízner – bude sa robiť niečo s tým grantom?

Ing. Zajac – odliate grantu plus odvoz a dovoz je cca 400 tis, druhá možnosť je, že bude fungovať ako polovičný grant, musím sa dohodnúť s poisťovňou do akej sumy nám dá poistné plnenie, čo bude musieť zafinancovať obec.

Chcem, aby čo maximum zaplatil ten kto má. Zložité je to v tom, že musíme dokazovať, že je to obecné.

Kenický – ešte jedna vec k peniazom, aby sme náhodou neprešvihli zákonnú lehotu , mám tu zmluvu s Envigeo, záručná doba 60 mesiacov, pozývam Vás na Podlipu ako tie hrádzky slúžia, sú rozhádzané......

Daj im prosím ťa vedieť, aby sa prišli pozrieť ako to spravili.

Kútik – čo sa ide robiť s Majerčokom?

Niektorí ľudia vyvážajú smeti tam a iní to majú čistiť?

Ing. Zajac – a kto?

Kútik – treba sa tam ísť pozrieť

Ing. Zajac – dohodnime sa, stretneme sa a vyriešime to, ja vám dám aj báger

Chládek – bol som na hubách, známa hubárska osada na Slobodnom a mal som taký problém odstavil som tam auto, dal som ho za tabuľu, ktorá upozorňovala na to, že je to súkromný pozemok, potom vyšiel chlap išiel do bitky, začal hádzať kamene, choďte tam pozrieť ako sa ten pán správa

Sedláček – kto v Ľubietovej platí za komunálny odpad?

Ing. Zajac – všetci

Sedláček – teda aj za dom, v ktorom nikto nebýva, je opustený

Ing. Zajac – áno

Sedláček – chcem sa vrátiť k správe k obecným spoločnostiam, je to strašné nie len čítať , ale aj sa k tomu postaviť, čudujem sa ti, ty si za obidve spoločnosti zodpovedný, v zakladateľskej listine sa zrušila dozorná rada, veľká chyba, on sa nespráva ako konateľ obecných spoločností ale arogantne ako majiteľ. Bol som na zastupiteľstve keď tam bol prokurátor a povedal že odvolanie dozornej rady bolo nezákonné, odvolaním dozornej rady ste zrušili akúkoľvek kontrolu nad spoločnosťami, obrovská chyba čudujem sa ti, povedal si že takého veci robiť nebudeš, hneď na to si zrušil v zakladateľskej listine radu.

99 % ľudí ti obije o  hlavu to , že pán konateľ tu robí to čo robí a tebe dáva z obecných dáva aby ti zalepil oči.

Ing. Zajac – to je presne o tom, prečo nechcete počkať na vyjadrenie prokurátora

Kútny – a čo správa NKU

Ing. Zajac – ani NKU nepostupoval podľa zákona

Kútny – ale prečo si zrušil dozornú radu? My sme ju volili ako OcZ prečo si ju ty zrušil

Ing. Zajac – tvrdíš že som zmenil článok o odvolaní dozornej rady.....

Sedláček – podľa mňa tieto kroky boli nešťastné, ja by som valné zhromaždenie rozšíril o poslancov

On, keď si povie , že predá polovicu lesov, tak si to predá.

Ing. Zajac – ako si na to prišiel

Kútny – nie je schopný ani prísť a povedať prečo bola DR odvolaná, tiež Dana Majerová odišla ... a ty mu ešte navýšiš plat

Ing. Zajac – všetko sa znehodnocuje a preto sa vyberie takýto nájom 3krát väčší

Ing. Kútny – ale ako sa stanovuje nájom, tak ako sa potrebujú peniaze

Ing. Zajac – Ja som tú nájomnú zmluvu nepodpisoval

Kútny – ale my sme sa dohodli na nájme prečo si to nepodpísal

Ing. Kútny – spýtam sa na jednu vec, ako chcete nastaviť výšku nájmu na budúci rok

Ing. Zajac – bude to riešiť nové obecné zastupiteľstvo

Chládek – pozrel som na stránke asi z pred 2 rokov do zápisníc, kde ste odhlasovali nájom podľa lesov v Slovenskej Ľupči (resp. že podľa tohto cenníka budeobec postupovať pri vypracovaní nájomnej zmluvy)

Kenický – koľko bolo za minulý rok prevedené 129 tis., ale vieme dobre všetci, že v novembri sa čerpali peniaze na rok 2014 – marcové (23tis)

Ing. Kútny – aká vec je v tom, že nerovnomerným spôsobom stanovujete nájom

Kútny – prečo sa tak ležerne k tomu staviaš, ja sa stavím, že ani nepríde, čo chceš Pavel ako to ideme riešiť

Ing. Zajac – vyrieši sa to

Kútny - ja sa pýtam na nájom ohľadom poľnohospodárskej pôdy

Ing. Zajac – dohodli sme sa na minulom zastupiteľstve, presne som sa vás opýtal na podmienky

Kenický – doporučujem zastupiteľstvu, aby sme si vytýčili ešte jeden termín OcZ na 17. októbra 2014, chcem aby ste k tomu, ak chcete, prijali uznesenie, aby sa doriešilo to čo ešte treba, tiež doporučujem, aby sme na 19. septembra 2014 zvolali verejný hovor s občanmi

UZNESENIE č. OcZ 30 – 15/2014

Obecné zastupiteľstvo v Ľubietovej

**určuje termín**

verejný hovor 19.9.2014 o 18,00 hod a 17.10.2014 obecné zastupiteľstvo

Za : Čief Martin, Kenický Daniel, Kováč Ivan, Bc. Majerová Jana, Kútny Ján

Proti : -

Zdržal sa : -

Nehlasoval : -

Uznesenie bolo jednomyseľne prijaté

Sedláček – v Ľubietovej je to tak, že ľudia kadečo povedia, ale poza chrbát, no do očí ti to nepovedia

Kováč – ako sa dohodneme s tým konateľom

Bc. Majerová – navrhujem stretnutie priamo s ním

Ing. Zajac – dohodnem stretnutie

Ing. Kútny – veď to vidíš , správa sa ako majiteľ, my sa budeme prosiť ty starosta, hl. kontrolór, poslanci...

Zajacová – oceňujem, že sa poslanci postavia pred ľudí, a budú sa zodpovedať za to, čo za volebné obdobie urobili.